齐国
參考文獻

↑  齊太公呂尚為姜姓呂氏。先秦时期“姓”与“氏”不同，男子称氏。姓一般来说是不变的，子子孙孙相沿，而氏则不同，可能改變，父子兄弟的氏可能也不相同。姜姓的氏有高氏、庆氏、齐氏、申氏、吕氏等。从战国后期开始姓与氏逐渐混同。
↑  陈国的公子完逃到了齐国，齐桓公封之為工正，列為大夫，「陳」、「田」古音相近，因此又称田完。田与陈逐渐成为不同的姓氏
↑   《s:呂氏春秋·仲冬紀》：呂太公望封於齊
↑  《s:韓非子·忠孝》： 是故田氏奪呂氏於齊
↑  《史記·卷三十二·齊太公世家第二》：萊侯來伐，與之爭營丘。營丘邊萊。萊人，夷也，會紂之亂而周初定，未能集遠方，是以與太公爭國。
↑  《史記·卷三十二·齊太公世家第二》：太公至國，脩政，因其俗，簡其禮，通商工之業，便魚鹽之利，而人民多歸齊，齊為大國。
↑  《史記·卷三十二·齊太公世家第二》：及周成王少時，管蔡作亂，淮夷畔周，乃使召康公命太公曰：「東至海，西至河，南至穆陵，北至無棣，五侯九伯，實得征之。」齊由此得征伐，為大國。都營丘。
↑  《春秋左氏傳 昭公十二年》：與之語曰：“昔我先王熊繹，與呂級、王孫牟、燮父、禽父，並事康王，四國皆有分，我獨無有。今吾使人於週，求鼎以為分，王其與我乎？”
↑  《史記·卷三十二·齊太公世家第二》：哀公时，纪侯谮之周，周烹哀公而立其弟静，是為胡公。
↑  《史記·卷三十二·齊太公世家第二》：哀公之同母少弟山怨胡公，乃與其党率營丘人襲攻殺胡公而自立，是為獻公。
↑  《史記·卷三十二·齊太公世家第二》：厲公暴虐，故胡公子複入齊，齊人立之，乃與攻殺厲公。胡公子亦戰死。齊人乃立厲公子赤為君，是為文公，而誅殺厲公者七十人。
↑  《春秋左氏傳 隱公篇》：齊人卒平宋、衛於鄭。秋，會於溫，盟於瓦屋，以釋東門之役，禮也。八月丙戌，鄭伯以齊人朝王，禮也。公及莒人盟於浮來，以成紀好也。冬，齊侯使來告成三國。公使眾仲對曰：「君釋三國之圖，以鳩其民，君之惠也。寡君聞命矣，敢不承受君之明德。」
↑  《春秋左氏傳 桓公篇》：二年春，宋督攻孔氏，殺孔父而取其妻。公怒，督懼，遂弒殤公。君子以督為有無君之心，而後動於惡，故先書弒其君。會于稷，以成宋亂，為賂故，立華氏也。宋殤公立，十年十一戰，民不堪命。孔父嘉為司馬，督為大宰，故因民之不堪命，先宣言曰：「司馬則然。」已殺孔父而弒殤公，召莊公于鄭而立之，以親鄭。以郜大鼎賂公，齊、陳、鄭皆有賂，故遂相宋公。
↑  《春秋左氏傳 桓公篇》：夏，會于成。紀來諮謀齊難也。北戎伐齊，齊使乞師于鄭，鄭大子忽帥師救齊。六月，大敗戎師，獲其二帥，大良，少良。甲首三百，以獻於齊。
↑  《春秋左氏傳 桓公篇》：初，北戎病齊，諸侯救之。鄭公子忽有功焉。齊人餼諸侯，使魯次之。魯以周班後鄭。鄭人怒，請師于齊。齊人以衛師助之。故不稱侵伐。先書齊、衛，王爵也。
↑  《春秋左氏傳 桓公篇》：十有三年，春二月，公會紀侯、鄭伯。己巳，及齊侯、宋公、衛侯、燕人戰。齊師、宋師、衛師、燕師敗績。
↑  《春秋左氏傳 莊公篇》：秋，紀季以酅入於齊，紀於是乎始判。
↑  《春秋左氏傳 莊公篇》：夏，師及齊師圍郕。郕降於齊師。
↑  《春秋左氏傳 莊公篇》：九年春，齊人殺無知。公及齊大夫盟於既。夏，公伐齊納子糾。齊小白入於齊。
↑  《春秋左氏傳 莊公篇》：秋，師及齊師戰於乾時，我師敗績，公喪戎路，傳乘而歸。秦子、梁子以公旗辟於下道，是以皆止。鮑叔帥師來言曰：「子糾，親也，請君討之。管、召、仇也，請受而甘心焉。」乃殺子糾於生竇，召忽死之。管仲請囚，鮑叔受之，乃堂阜而稅之。歸而以告曰：「管夷吾治於高傒，使相可也。」公從之。
↑  《說苑 尊賢卷八》：或曰：「將謂桓公仁義乎？殺兄而立，非仁義也；將謂桓公恭儉乎？與婦人同輿，馳於邑中，非恭儉也；將謂桓公清潔乎？閨門之內，無可嫁者，非清潔也。此三者亡國失君之行也，然而桓公兼有之，以得管仲隰朋，九合諸侯，一匡天下，畢朝周室，為五霸長，以其得賢佐也；失管仲隰朋，任豎刁易牙，身死不葬，蟲流出戶。一人之身，榮辱俱施者，何者？其所任異也。」由此觀之，則任佐急矣。
↑  《春秋左氏傳 僖公十七年》：齊侯之夫人三，王姬，徐嬴，蔡姬，皆無子，齊侯好內，多內寵，內嬖如夫人者六人，長衛姬生武孟，少衛姬生惠公，鄭姬生孝公，葛嬴生昭公，密姬生懿公，宋華子生公子雍，公與管仲屬孝公於宋襄公，以為大子，雍巫有寵於衛共姬，因寺人貂以薦羞於公，亦有寵，公許之，立武孟，管仲卒，五公子皆求立，冬，十月，乙亥，齊桓公卒，易牙入，與寺人貂因內寵以殺群吏，而立公子無虧，孝公奔宋，
↑  《春秋左氏傳 僖公篇》：三月，齊人殺無虧。...齊人將立孝公，不勝四公子之徒，遂與宋人戰，夏，五月，宋敗齊師于甗，立孝公而還。
↑  《史記·卷三十二·齊太公世家第二》：及昭公卒，子舍立，孤弱，即與眾十月即墓上弑齊君舍，而商人自立，是為懿公。懿公，桓公子也，其母曰密姬。
↑  《史記·卷三十二·齊太公世家第二》：懿公之立，驕，民不附。齊人廢其子而迎公子元於衛，立之，是為惠公。惠公，桓公子也。其母衛女，曰少衛姬，避齊亂，故在衛
↑  《春秋左氏傳 襄公篇》：冬，十月，會于魯濟，尋溴梁之言，同伐齊，齊侯禦諸平陰，塹防門而守之廣里，夙沙衛曰，不能戰，莫如守險，弗聽，諸侯之士門焉，齊人多死，范宣子告析文子曰，吾知子敢匿情乎，魯人，莒人，皆請以車千乘，自其鄉入，既許之矣，若入，君必失國，子盍圖之，子家以告公，公恐，晏嬰聞之曰，君固無勇，而又聞是，弗能久矣，齊侯登巫山以望晉師，晉人使司馬斥山澤之險，雖所不至，必旆而疏陳之，使乘車者，左實右偽，以斾先，輿曳柴而從之，齊侯見之，畏其眾也，乃脫歸，丙寅晦，齊師夜遁。師曠告晉侯曰，鳥烏之聲樂，齊師其遁，邢伯告中行伯曰，有班馬之聲，齊師其遁，叔向告晉侯曰，城上有烏，齊師其遁。十一月，丁卯，朔，入平陰，遂從齊師，夙沙衛連大車以塞隧而殿，殖綽，郭最，曰，子殿國師，齊之辱也，子姑先乎，乃代之殿，衛殺馬於隘以塞道，晉州綽及之，射殖綽中肩，兩矢夾脰。曰，止，將為三軍獲，不止，將取其衷，顧曰，為私誓，州綽曰，有如日，乃弛弓而自後縛之，其右具丙，亦舍兵而縛郭最，皆衿甲而縛，坐于中軍之鼓下，晉人欲逐歸者，魯衛請攻險，己卯，荀偃，士丐以中軍克京茲，乙酉，魏絳，欒盈，以下軍克邿，趙武，韓起，以上軍圍廬，弗克。十二月，戊戌，及秦周伐雍門之萩，范鞅門于雍門，其御追喜，以戈殺犬于門中，孟莊子斬其橁，以為公琴，己亥，焚雍門，及西郭，南郭，劉難，士弱，率諸侯之師，焚申池之竹木，壬寅，焚東郭，北郭，范鞅門于揚門，州綽門于東閭，左驂迫，還于東門中，以枚數闔，齊侯駕，將走郵棠，太子與郭榮扣馬曰，師速 而疾，略也，將退矣，君何懼焉，且社稷之主，不可以輕，輕則失眾，君必待之，將犯之，太子抽劍斷鞅，乃止，甲辰，東侵及濰，南及沂。
↑  《史記·卷六十四·司馬穰苴列傳 第四》：已而大夫鮑氏、高、國之屬害之，譖於景公。景公退穰苴，苴發疾而死。田乞、田豹之徒由此怨高、國等。其後及田常殺簡公，盡滅高子、國子之族。
↑  《史記·卷三十二·齊太公世家第二》：五十八年夏，景公夫人燕姬適子死。景公寵妾芮姬生子荼，荼少，其母賤，無行，諸大夫恐其為嗣，乃言願擇諸子長賢者為太子。景公老，惡言嗣事，又愛荼母，欲立之，憚發之口，乃謂諸大夫曰：“為樂耳，國何患無君乎？”秋，景公病，命國惠子、高昭子立少子荼為太子，逐群公子，遷之萊。景公卒，太子荼立，是為晏孺 子。冬，未葬，而群公子畏誅，皆出亡。荼諸異母兄公子壽、駒、 黔奔衛，公子駔、陽生奔魯。萊人歌之曰：“景公死乎弗與埋，三軍事乎弗與謀，師乎師乎，胡黨之乎？”
↑  《史記·卷三十二·齊太公世家第二》：晏孺子元年春，田乞偽事高、國者，每朝，乞驂乘，言曰：“子得君，大夫皆自危，欲謀作亂。”又謂諸大夫曰：“高昭子可畏，及未發，先之。”大夫從之。六月，田乞、鮑牧乃與大夫以兵入公宮，攻高昭子。昭子聞之，與國惠子救公。公師敗，田乞之徒追之，國惠子奔莒，遂反殺高昭子。晏圉奔魯。八月，齊秉意茲。田乞敗二相，乃使人之魯召公子陽生。陽生至齊，私匿田乞家。十月戊子，田乞請諸大夫曰：“常之母有魚菽之祭，幸來會飲。”會飲，田乞盛陽生橐中，置坐中央，發橐出陽生，曰：“此乃齊君矣！”大夫皆伏謁。將與大夫盟而立之，鮑牧醉，乞誣大夫曰：“吾與鮑牧謀共立陽生。”鮑牧怒曰：“子忘景公之命乎？”諸大夫相視欲悔，陽生前，頓首曰：“可則立之，否則已。”鮑牧恐禍起，乃復曰：“皆景公子也，何為不可！”乃與盟，立陽生，是為悼公。悼公入宮，使人遷晏孺子於駘，殺之幕下，而逐孺子母芮子。芮子故賤而孺子少，故無權，國人輕之。
↑  《史記·卷三十二·齊太公世家第二》：十九年，田常曾孫田和始為諸侯，遷康公海濱。
↑  《史記·卷四十六·田敬仲完世家第十六》：宣公卒，子康公貸立。貸立十四年，淫於酒婦人，不聽政。太公乃遷康公於海上，食一城，以奉其先祀。
↑  《史記·卷四十六·田敬仲完世家第十六》三年，太公與魏文侯會濁澤，求為諸侯。魏文侯乃使使言周天子及諸侯，請立齊相田和為諸侯。周天子許之。康公之十九年，田和立為齊侯，列於周室，紀元年。
↑  《史記·卷四十六·田敬仲完世家 第十六》：三十五年，公孫閱又謂成侯忌曰：「公何不令人操十金蔔於市，曰『我田忌之人也。吾三戰而三勝，聲威天下。欲為大事，亦吉乎不吉乎』？」蔔者出，因令人捕為 之蔔者，驗其辭於王之所。田忌聞之，因率其徒襲攻臨淄，求成侯，不勝而餎。
↑  《史記·卷四十六·田敬仲完世家 第十六》：二年，魏伐趙。趙與韓親，共擊魏。趙不利，戰於南梁。宣王召田忌復故位。
↑  据《孟子》公孫丑下，孟轲只言“燕可伐”，未言“齐可伐燕”，所以孟轲本人否认自己劝说齐宣王伐燕。
↑  《資治通鑑·周紀卷四》：冬，十月，秦王稱西帝，遣使立齊王為東帝，欲約與共伐趙。蘇代自燕來，齊王曰：「秦使魏冉致帝，子以為何如？」對曰：「願王受之而勿稱也。秦稱之，天下安 之，王乃稱之，無後也。秦稱之，天下惡之，王因勿稱，以收天下，此大資也。且伐趙孰與伐桀宋利？今王不如釋帝以收天下之望，發兵以伐桀宋，宋舉則楚、趙、 梁、衛皆懼矣。是我以名尊秦而令天下憎之，所謂以卑為尊也。」齊王從之，稱帝二日而復歸之。十二月，呂禮自齊入秦，秦王亦去帝復稱王。
↑  《資治通鑑·周紀卷四》：齊湣王既滅宋而驕，乃南侵楚，西侵三晉，欲并二周，為天子。
↑  《新序·卷三 雜事第三》：樂毅為昭王謀，必待諸侯兵，齊乃可伐也。於是乃使樂毅使諸侯，遂合連四國之兵以伐齊，大破之。閔王亡逃，僅以身脫，匿莒，樂毅追之，遂屠七十餘城，臨淄盡降，唯莒即墨未下，盡複收燕寶器而歸，複易王之辱。
↑  《史記·卷四十六·田敬仲完世家第十六》：楚使淖齒將兵救齊，因相齊湣王。淖齒遂殺湣王而與燕共分齊之侵地鹵器。
↑  《史記·卷七十九·范睢蔡澤列傳》：崔杼、淖齒管齊，射王股，擢王筋，縣之於廟梁，宿昔而死。
↑  《戰國策·卷十三·齊策六》：王孫賈乃入市中，曰：“淖齒亂齊國，殺閔王，欲與我誅者，袒右！”市人從者四百人，與之誅淖齒，刺而殺之。
↑  《新序·卷三 雜事第三》：樂毅謝罷諸侯之兵，而獨圍莒即墨，時田單為即墨令，患樂毅善用兵，田單不能軸也，欲去之，昭王又賢，不肯聽讒。會昭王死，惠王立，田單使人讒之惠王，惠王使騎劫代樂毅，樂毅之趙不歸。燕騎劫既為將軍，田單大喜，設軸大破燕軍，殺騎劫，盡復收七十餘城。
↑  《戰國策·卷十三·齊策六》：君王后死，後勝相齊，多受秦間金玉，使賓客入秦，皆為變辭，勸王朝秦，不脩攻戰之備。
↑  《資治通鑑·秦紀卷七》：齊王建也死於流放之地。王賁自燕南攻齊，卒入臨淄，民莫敢格者。秦使人誘齊王，約封以五百里之地。齊王遂降，秦遷之共，處之松柏之間，餓而死。
↑  《戰國策·卷十三·齊策六》：齊王建入朝於秦，雍門司馬前曰：「所為立王者，為社稷耶？為王立王耶？」王曰：「為社稷。」司馬曰：「為社稷主王，王何以去社稷而入秦？」齊王還車而反。 即墨大夫與雍門司馬諫而聽之，則以為可可為謀，即入見齊王曰：「齊地方數千里，帶甲數百萬。夫三晉大夫，皆不便秦，而在阿、鄄之間者百數，王收而與之百萬  之眾，使收三晉之故地，即臨晉之關可以入矣；鄢、郢大夫，不欲為秦，而在城南下者百數，王收而與之百萬之師，使收楚故地，即武關可以入矣。如此，則齊威可 立，秦國可亡。夫舍南面之稱制，乃西面而事秦，為大王不取也。」齊王不聽。秦使陳馳誘齊王內之，約與五百里之地。齊王不聽即墨大夫而聽陳馳，遂入秦。處之 共松柏之間，餓而死。先是齊為之歌曰：「松邪！柏邪！住建共者，客耶！」
↑  《史記·卷四十六·田敬仲完世家 第十六》：君王后死，後勝相齊，多受秦間金，多使賓客入秦，秦又多予金，客皆為反間，勸王去從朝秦，不脩攻戰之備，不助五國攻秦，秦以故得滅五國。五國已亡，秦兵卒 入臨淄，民莫敢格者。王建遂降，遷於共。故齊人怨王建不蚤與諸侯合從攻秦，聽奸臣賓客以亡其國，歌之曰：「松耶柏耶？住建共者客耶？」疾建用客之不詳也。
國都臨淄（今山東淄博市臨淄區）復原模型